Coba jelasin Sejarah dari Sekolah Kebangsaan Sri Perani dalam bahasa melayu dong

Pada awal tahun 1987,Bandar Sri Perani telah mula didiami.  Dengan adanya penduduk, maka desakan untuk mendapatkan sebuah sekolah sekolah bagi anak-anak begitu mendesak.

SK Sri Perani telah dibuka pada tanggal 28 Ogos 1994.  Pada awalnya sekolah ini di bawah pentadbiran SK Bandar Kota Tinggi dan ini bermakna sekolah ini adalah cawangan sekolah tersebut. Guru Besar yang pertama ialah En Zainal Sorapi.  Sekolah ini telah menjalankan urusan di bawah pentadbirannya sendiri pada 1 Disember 1994.  Guru Besar pada ketika itu ialah En Aris bin Omar.

Pada sesi persekolahan 1995/1996, sekolah ini mempunyai 6 orang tenaga pengajar, 80 orang murid dan 4 orang kakitangan bukan akademik. Pengajaran dan Pembelajaran pada ketika ini dijalankan secara Kelas Bercantum.

Pada Tahun 1997, jumlah murid bertambah kepada 105 orang, maka Kelas Bercantum dibubarkan diubah kepada aliran perdana.  Walaupun dikategorikan sebagai Sekolah Luar Bandar, tetapi  situasi sekitar adalah sebaliknya.  Ini adalah kerana kebanyakan latar belakang murid adalah daripada golongan profesional.

Setelah Guru Besar bersara pada Tahun 1999, beliau telah digantikan oleh En Ibrahim bin Mohd Ali. Beliau telah berkhidmat di sini sehingga bertukar ke SK Sri Saujana dan digantikan dengan En  Mohd Nor bin Lawang.  Perkhidmatan beliau di sini tidak lama dan digantikan pula oleh Pn Saodah binti Abd Aziz.

Pn Saodah bt Aziz hanya sempat berkhidmat selama 3 bulan sahaja kerana telah diarahkan berkhidmat di SK Sedili Kecil.  Tempatnya telah diambil alih oleh En Abd Sabeth bin Moon.  Beliau telah berkhidmat dengan cemerlang dalam tempoh masa 2005-2010.

Kecemerlangan SK Sri Perani diteruskan dengan pentadbiran di bawah pimpinan En Othman bin Hussain.  Hanya setahun perkihdmatan beliau di sini, beliau telah ditugaskan ke SK Nam Heng dan digantikan dengan Pn Jahlelawati binti Khairan sehingga April 2014. En Mohd Zallei bin Zainudin menjadi guru besar seterusnya sehingga Januari 2016, sebelum beliau ditugaskan sebagai Guru Besar SK Felda Lok Heng.

Bermula 15 Januari 2016, SK Sri Perani ditadbir urus oleh seorang Guru Besar yang amat komited terhadap tugas-tugasnya iaitu En Ahsahri bin Kasdi.  . Tugas pentadbiran seterusnya disambung di bawah kepimpinan Guru Besar yang baru iaitu Puan Rashidah binti Abdul Rashid bermula tahun 2018.